මෙම සාලිහර්වරුන් ගේ ප්‍රධාන රැකියාව වූයේ වෙළෙඳාම ය. තම රටේ පමණක් නොව වෙනත් විදෙස් රටවල්වලට පවා බඩු භාණ්ඩ පමණක් නොව ශ්‍රමිකයින් ද වෙළෙඳාම සඳහා රැගෙන යනවා. ඒ අනුව ඔහු උතුරු ඉන්දියාවට යන්නේ, වෙෙළඳාම සඳහා බඩු භාණ්ඩ රැගෙනය. තරුණ වයසේ පසු වු ෂාලියර් වංශාධිපතියාට උතුරු ඉන්දියාවේ කාන්තාවක් සමග විවාහ වීමට එම රටේ පාලකයන් ඉඩ ලබා දුන්නේ නැහැ. ඒ නිසා ඔහු තම සහචරයන් සමග දකුණු ඉන්දියාවට ගොස් හින්දු ආගම වැලඳ ගන්නවා. ඒ එහි ප්‍රධාන පූජකයා හමු වී ඔහුගේ අනුමැතිය ඇතිවය. ටික දවසක් ගත වෙද්දී, එහි ප්‍රධාන පූජකයාට ඉතාමත් රූමත් දියණියක් සිටින බව දැන ගන්නවා. ඇය ගේ නම වල්ලිමුණි ය. විවාහ වීමේ අවශ්‍යතාවයෙන් පසු වූ මෙම වංශාධිපතියාට, එක දවසක් ඇයව මුණගැසීමට අවස්ථාවක් ලැබෙනවා. ඇය ඉතාමත් ලස්සනයි. දැකපු සැණින් කෙනෙකුගේ සිත ඇදී යනවා. මේ තරුණ වංශාධිපතියා ගේ සිතත් ඇයට වශී වෙනවා. දැකපු දවසෙම, ඇයගේ කැමැත්ත විමසන්නේ නැතිව බලහත්කාරයෙන් පැහැරගෙන ගොස් විවාහ කර ගන්නවා. ඒ දකුණු ඉන්දියාවේ කායල් පට්ටනම්හි දී. එහි රාජධානියක් බිහිකරනවා. එම රාජධානියෙන් ලැබෙන ආදායමෙන් කොටසක් ඔහුගේ රාජධානිය අයත් රටේ, රජුට බදු වශයෙන් ලබා දෙනවා. ඒ නිසා, රජතුමාගෙන් ඔහුට කිසිදු කරදරයක් සිදු වන්නේ නැහැ.
ඔහු තම සහචරයන් සමඟ දකුණු ඉන්දියාවට ගොස් වැළඳ ගත්තේ කුමක්ද?
හින්දු ආගම